**ПРАВИЛНИК**

**ЗА РАБОТА НА ОБЛАСТНИЯ СЪВЕТ КЪМ КООРДИНАЦИОНЕН МЕХАНИЗЪМ ЗА ПОДКРЕПА НА ЖЕРТВИ НА ДОМАШНО НАСИЛИЕ**

**В ОБЛАСТ ХАСКОВО**

**ПРЕАМБЮЛ:**

С волята, усърдието и отдадеността на екипът на Фондация „Х и Д Джендър Перспективи, през 2021г. се създаде Координационния механизъм (КМ) за подкрепа на жертви на домашно насилие в област Хасково. След поредица от работни срещи и подписване на писма за сътрудничество и споразумение между представители на местни институции и НПО до настоящият момент КМ е подкрепен от 22 институции и организации от област Хасково имащи отношение и работещи по превенция и борба с явлението „домашно насилие“. КМ е с постоянно действащ за всички участници в него. Всеки участник може да инициира среща по конкретен случай и без оглед на мястото, с участие само на заинтересованите страни по конкретен случай на домашно насилие.

В рамките на местният Координационен механизъм е създаден Областен съвет за превенция на домашното насилие /за краткост Областен съвет - ОС/. Той е важен етап в процеса на превенция на домашното насилие на областно ниво, което надгражда и развива постиженията в рамките на досегашния „неформалния местен механизъм“ за приложение на Закона за защита от домашното насилие в област Хасково.

**І. КООРДИНАЦИОНЕН МЕХАНИЗЪМ**

**Чл.1.** Координационния механизъм (КМ) за подкрепа на жертви на домашно насилие в област Хасково е с постоянно действащ за всички участници в него и е доброволно формирование.

**Чл.2**. Координационния механизъм - се свиква при възникнала необходимост, при наличие на случай на домашно насилие, който налага комплексна намеса.

**Чл.3.** Координационния механизъм - може да бъде свикан от всяка една от страните участвала в подписването.

**Чл.4.** Свикващата страна по КМ има ангажимент да протоколира срещата с протокол, указан в Приложение 1.

**Чл.5**. При необходимост и при случай на домашно насилие всяка страна по КМ може да организира и инициира среща.

**Чл.6.** Срещата се инициира писмено или чрез телефонно обаждане до други заинтересовани страни и релевантни институции по всеки един индивидуален случай на ДН.

**Чл.7.** При невъзможност на някоя от страните да присъства лично или изпрати представител КМ може да се проведе онлайн чрез някои от платформите създадени с тази цел или да бъде включена отсъстващата страна Онлайн в срещата.

**Чл.8** Срещите на страните по КМ се провеждат на територията на свикващия КМ , като тя може да бъде различна в зависимост от всеки индивидуален случай, възможността за среща и свикващия го.

**Чл.9.** Към КМ, по всяко време може да се присъединяват заинтересовани страни в подкрепа на пострадали от домашно насилие лица. след подписано споразумение за сътрудничество или писмо за подкрепа.

**ІІ. „ОБЛАСТЕН СЪВЕТ ЗА ПРЕВЕНЦИЯ НА ДОМАШНО НАСИЛИЕ“**

**Чл.10** „Областен съвет за превенция на домашното насилие“ - Областен съвет /за краткост ОС/ е част от местен Координационния механизъм за подкрепа и помощ на пострадали от домашно насилие в Област Хасково.

**Чл.11.** Областният съвет е орган на управление към КМ.

**Чл.12.** Областният съвет е иновативен модел за партньорство по превенция на домашното насилие, обединяващ заинтересовани страни, компетентни институции и неправителствени организации - НПО.

**Чл.13.** Областния съвет за превенция на домашното насилие в област Хасково се създава за да покаже ролята на държавните структури на регионално ниво при координацията в скучайте на домашно насилие.

**Чл.14.** Областния съвет има за цел:

- Подобряване на сътрудничеството между институциите и организациите на местно ниво, имащи отношение към осигуряването на подкрепа на жертвите на домашно насилие:

**-** Конструиране и създаване на реален модел на Местен механизъм за партньорство при прилагане на ЗЗДН, който включва структура, процедури, и заинтересовани страни в активна роля за постигане на реални резултати в превенцията на домашното насилие:

- Регламентиране на конкретните задължения за взаимодействие на ангажираните институции и организации при случаи на жертви на насилие или в случаи, при които е необходима кризисна интервенция на пострадали лица на местно ниво:

- Координиране на съвместните дейности на организации и институции в процеса по оказване на помощ на пострадалите от домашно насилие:

**Чл.15.** Областния съвет за превенция на домашното насилие в област Хасково е постоянно действащ консултативен орган към Областна администрация - Хасково.

**Чл.16.** Глава на Областния съвет за превенция на домашното насилие в област Хасково е областният управител на Област Хасково или упълномощено от него лице.

**Чл.17.** В Областния съвет за превенция на домашното насилие в област Хасково участват институции и организации, представители на Областна администрация Хасково, общинските администрации, териториални структури на централната изпълнителна власт като РУО, РЗИ, РДСП и ДСП, съд, прокуратура и полиция неправителствения сектор, доставчици на социални услуги на местно ниво и др., чиито представители са подкрепили КМ.

**Чл.18.** Всеки участник определя свой представител, които да участва в заседанията на ОС;

**Чл.19.** ОС заседава на всеки 6 месеца или при възникнала спешна необходимост;

**Чл.20.** Координацията по заседанията на Областния съвет се осъществява от Фондация „Х и Д Джендър Перспективи;

**Чл.21.** За членове на Областен съвет могат да се включват представители на институции и организации, които са част от КМ;

**ІІI. ПРИЕМАНЕ НА НОВИ ЧЛЕНОВЕ НА КООРДИНАЦИОННИЯ МЕХАНИЗЪМ**

**Чл. 22.** Член на Кординационния механизъм може да бъде всяка институция или организация, която желае да участва и да работи усилено пряко или косвено за благото на пострадалите от домашно насилие в региона;

**Чл. 23.** Приемането на нови членове в Координационен механизъм става чрез заявление за присъединяване към Кординационния механизъм и подписване на споразумение с фондация „Х и Д Джендър перспективи“ споразумение

**ІV. ЧЛЕНОВЕ НА КООРДИНАЦИОННИЯ МЕХАНИЗЪМ**

1. Областна администрация- Хасково,

2. Фондация „Х и Д Джендър Перспективи - Димитровград;

3. Районен съд – гр. Хасково,

4. Районен съд – гр. Димитровград

5. Районна прокуратура – Хасково

6. ОД на МВР – Хасково

7. РУО-Хасково

8. Адвокатска колегия- Хасково

9. Нюз – Хасково ЕООД

10. Община Хасково

11. Община Димитровград

12. Община Минерални бани

13. Община Стамболово

14. Сдружение „Шанс и закрила“- гр.Хасково

15. Съюз за възстановяване и развитие – гр.Хасково

16. Фондация „Подари усмивка“ – гр.Димитровград

17. Сдружение „Национална мрежа на здравните медиатори“

18. ПГТАТ „Н.Вапцаров“ – гр. Хасково,

19. ОУ“Алеко Константинов“- гр. Димитровград

20. Дневен център за деца с увреждания- Димитровград

21. Фондация „БЦДИ“- клон Хасково - „Кризисен център за лица (възрастни/ родители и

деца), пострадали от домашно насилие и трафик на хора“- гр. Димитровград

22………………………………………………………………………………………………………

23………………………………………………………………………………………………………

24……………………………………………………………………………………………………….

25………………………………………………………………………………………………………

26………………………………………………………………………………………………………

27……………………………………………………………………………………………………….